戲題所見
作者：楊萬里
朝代：宋

paragraphs: 田家不遣兒牧豬，老烏替作牧豬奴。
不羞卑冗頗得志，草根更與豬爲戲。
一烏驅豬作觳觫，一烏騎豬作騏驥。
騎之不穩驅不前，坐看頑鈍手無鞭。
人與馬牛雖各樣，一生同住烏衣巷。
叱聲啞啞喙欲乾，豬竟不曉烏之言。
騎者不從驅者鬭，爭牛訟馬傍無救。
豬亦自食仍自行，一任兩烏雙鬭爭。
不緣一童逐烏起，兩烏頃刻鬭至死。